קאסמירו

קרלוס אנריקה קאסמירו או בקיצור קאסמירו (בפורטוגזית: Carlos Henrique Casimiro; נולד ב-23 בפברואר 1992) הוא כדורגלן ברזילאי, המשחק בעמדת הקשר האחורי במנצ'סטר יונייטד ובנבחרת ברזיל. קאסמירו נולד בסאו ז'וזה דוס קאמפוס שבברזיל. הוא התחיל את קריירת המשחק שלו בקבוצה הברזילאית סאו פאולו בגיל 11. הוא היה הקפטן של מחלקות הנוער של הקבוצה. באותה תקופה נקרא "קרלאו"("Carlão"), ההגייה הפורטוגזית של שמו הפרטי. ב-25 ביולי 2010 ערך את הופעת הבכורה בברזילייראו, בהפסד החוץ של קבוצתו לסאנטוס. באותה שנה, ב-15 באוגוסט, כבש את שערו הראשון בתיקו 2–2 נגד קרוזיירו. ב-2012 זכה עם קבוצתו בגביע סודאמריקנה. סגנון המשחק המתקל והתוקף של קאסמירו דומה לשני השחקנים שהם המודל לחיקוי שלו, הרנאנס וזינדין זידאן. בינואר 2013 הושאל לריאל מדריד, ושיחק רוב העונה במחלקת הנוער שלה, הקסטיליה, ששיחקה באותה עת בליגת המשנה. קאסמירו כבש שער אחד (נגד סבאדל) ב-15 הופעותיו בקסטיליה, והקבוצה הפכה לקבוצת הנוער החזקה בספרד. ב-20 באפריל 2013, קאסמירו ערך את הופעת הבכורה שלו בקבוצה הבוגרת של ריאל מדריד, בניצחון 1–3 על ריאל בטיס. ב-10 ביוני 2013 החתימה ריאל מדריד את קאסמירו לארבע שנים ושילמה תמורתו שישה מיליון אירו. קאסמירו השתתף באופן פעיל במשחקי ההכנה לקראת עונת 2013/2014, במשחק ההכנה הראשון קסמירו נכנס במחצית וכבש את השער האחרון בניצחון 0–6 על בורנמות', ואילו במשחקו השני מול ליון, הקשר נכנס כמחליף בדקה ה-33, וכבש את שערו השני בקבוצה בדקה ה-83, שער שהשווה את התוצאה במשחק שהסתיים בתיקו 2–2. במהלך העונה שימש קאסמירו בעיקר כשחקן ספסל. בסוף עונה זו זכתה ריאל מדריד בליגת האלופות. עם תחילת ההכנות לקראת עונת 2014/2015 קאסמירו התאמן מספר ימים עם ריאל מדריד, שהודיעה על השאלתו לפורטו למשך עונה שלמה, עם אופציית רכישה בסוף ההשאלה. בעונה זו הוא היה בורג מרכזי בהגעתה המפתיעה של פורטו לרבע גמר ליגת האלופות. בסך הכל הוא שותף ב-41 משחקים בכל המסגרות וכבש 4 שערים, ביניהם שער בבעיטה חופשית בניצחון הגדול 4–0 על פ.צ.בזל בשמינית גמר הצ'מפיונס. בעונת 2015/2016 חזר קאסמירו לריאל מדריד והתברג במהרה בהרכב הראשון של הקבוצה. ועם חזרתו הוארך חוזהו עד 2021. בתחילת העונה, תחת רפא בניטס הוא כמעט לא קיבל דקות, אך לאחר שזידאן מונה כמאמן הוא החל לתפוס את מקומו בקבוצה. ב-13 במרץ 2016 כבש את שערו הראשון בקריירה עבור הבלאנקוס, שער דרמטי בדקה ה-89 במשחק החוץ מול לאס פלמאס שסידר לקבוצתו ניצחון 2–1. בסיום העונה זכה עם ריאל מדריד בליגת האלופות בפעם השנייה בקריירה לאחר תיקו 1–1 מול היריבה העירונית אתלטיקו בגמר ב-120 דקות וניצחון בפנדלים. בעונת 2016/17 מעמדו בקבוצה המשיך להתחזק, והוא היה לבורג מרכזי בזכייה של ריאל באליפות הראשונה שלה אחרי 5 שנים עם 4 שערים ב-25 הופעות. בנוסף, זכה עם הבלאנקוס פעם נוספת באליפות אירופה כשבגמר ליגת האלופות 2017 הבקיע את השער השני נגד יובנטוס במשחק שהסתיים בניצחונה של ריאל מדריד, 1–4. באוגוסט 2017 כבש בניצחון 2–1 על מנצ'סטר יונייטד בסופרקאפ האירופי. בעונה העוקבת רשם זכייה שלישית ברציפות בליגת האלופות ורביעית בחמש עונות בלבד. בעונת 2019/20 זכה עם ריאל באליפות ספרד בפעם השנייה בקריירה. ב-22 באוגוסט 2022 עבר קאסמירו למנצ'סטר יונייטד תמורת 72 מיליון אירו, וחתם על חוזה לארבע שנים. ב-27 באוגוסט ערך את הופעת הבכורה שלו במועדון כאשר נכנס כמחליף בניצחון 0–1 על סאות'המפטון. ב-22 באוקטובר כבש את שער הבכורה בתיקו 1–1 נגד צ'לסי. בשנת 2011 השתתף באופן פעיל בנבחרת ברזיל עד גיל 20, שזכתה בגביע אמריקה הדרומית 2011 שנערך בפרו. קאסמירו כבש שלושה שערים בטורניר. קאסמירו שיחק את משחקו הרשמי בנבחרת הבוגרת כבר בגיל 19 ב-14 בספטמבר 2011 בשוויון 0–0 מול נבחרת ארגנטינה. הוא זומן לקופה אמריקה לשנת 2015 אך לא זכה לשחק. במאי 2018 קאסמירו זומן למונדיאל ברוסיה, וערך את הופעתו הראשונה במונדיאל, ב-17 ביוני 2018, כאשר שיחק 60 דקות בשוויון 1–1 מול נבחרת שווייץ. במאי 2019 זומן קאסמירו לטורניר הקופה אמריקה וזכה לכבוש שער בשלב הבתים מול נבחרת פרו, שער זה היה לשער הראשון של קאסמירו בנבחרת הבוגרת של ברזיל. נכלל בסגל נבחרת ברזיל לטורניר מונדיאל 2022. סאו פאולו גביע סודאמריקנה: 2012 ריאל מדריד אליפות ספרד (3): 2016/2017, 2019/2020, 2021/2022 גביע המלך: 2013/2014 הסופרקאפ הספרדי (3): 2017, 2020, 2021/2022 ליגת האלופות (5): 2013/2014, 2015/2016, 2016/2017, 2017/2018, 2021/2022 הסופר קאפ האירופי (3): 2016, 2017, 2022 גביע העולם למועדונים (3): 2016, 2017, 2018 נבחרת ברזיל קופה אמריקה: 2019 מנצ'סטר יונייטד הגביע האנגלי: 2023/24 גביע הפוטבול ליג: 2022/23 אישיים הנבחרת המצטיינת בקופה אמריקה: 2021 מדיה וקבצים בנושא קאסמירו בוויקישיתוף קאסמירו, ברשת החברתית פייסבוק קאסמירו, ברשת החברתית אקס (טוויטר) קאסמירו, ברשת החברתית אינסטגרם קאסמירו, באתר Transfermarkt קאסמירו, באתר Soccerway קאסמירו, באתר BDFutbol קאסמירו, באתר WorldFootball.net קאסמירו, באתר National Football Teams קאסמירו, באתר FootballDatabase.eu קאסמירו, באתר ESPN קאסמירו, באתר הרשמי של ריאל מדריד קאסמירו חושף את סיפור חייו הקשה: "ישנתי ברחוב, רעבתי ללחם", באתר וואלה, 25 באפריל 2018 "הברנבאו מאוהב: קאסמירו הוכיח שהוא ראוי להזדמנויות | מדרידיסטה". מדרידיסטה. 2016-04-04. נבדק ב-2016-11-12. רשמי: קאסמירו חתם על החוזה במנצ'סטר יונייטד, באתר ynet, 22 באוגוסט 2022 בדקה ה-94: מנצ'סטר יונייטד סחטה 1:1 מצ'לסי, באתר ONE‏, 22 באוקטובר 2022 קרנבל בסאו פאולו: 0:5 גדול לברזיל על פרו, באתר ynet, 22 ביוני 2019 Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) David Segar, "Casemiro wins the battle of Brazil in midfield as Man Utd edge Newcastle in EFL Cup final", KeepUp.com.au, 27 February 2023